**NOTA INFORMATIVĂ**

**la proiectul de Hotărîrii Guvernului cu privire la**

**modificarea unor Hotărîri de Guvern**

|  |
| --- |
| **Numele iniţiatorului şi a autorului, precum şi a participanţilor la elaborarea proiectului** |
| Proiectul Hotărîrii Guvernului cu privire la modificarea unor Hotărîri de Guvern a fost elaborat de către Ministerul Sănătății, Muncii și Protecției Sociale. |
| **Scopul şi obiectivele urmărite prin adoptarea actului normativ** |
| Proiectul de Hotărîre de Guvern cu privire la modificarea unor Hotărîri de Guvern este elaborat în scopul punerii în aplicare a prevederilor Art. II din Legea nr. 311/2018 pentru modificarea Legii nr. 289/2004 privind indemnizațiile pentru incapacitate temporară de muncă și alte prestații de asigurări sociale. Or, termenul de intrare în vigoare a unor prevederi a Legii menționate este 1 ianuarie 2020. Totodată, Guvernul în termen de 6 luni de la data publicării legii, urmează să aducă actele sale normative în concordanţă cu aceasta.Totodată, prin acest proiect se introduc modificări la anexa nr. 1 la Hotărîrea Guvernului nr. 426 din 26 aprilie 2004 „Privind aprobarea Modului de calculare a salariului mediu” întru clarificarea modalității de calculare a salariului mediu în contextul calculării indemnizației pentru incapacitate temporară de muncă plătite din mijloacele angajatorului. Or, conform prevederilor Legii 289/2004 cuantumul lunar al indemnizației pentru incapacitate temporară de muncă plătite din mijloacele angajatorului se stabilește în proporție de 75% *din salariul mediu al angajatului, determinat în modul stabilit de Guvern.* Obiectivul acestui proiect constă în asigurarea respectării principiilor fundamentale care stau la baza funcționării sistemului public de asigurări sociale – principiului contributivității și egalității. |
| **Principalele prevederi ale proiectului și evidenţierea elementelor noi** |
| Proiectul de Hotărîre de Guvern cu privire la modificarea unor Hotărîri de Guvern va modifica următoarele acte normative: * Regulamentul cu privire la modul de stabilire şi plată a indemnizaţiilor adresate familiilor cu copii, aprobat prin Hotărîrea Guvernului nr. 1478 din 15 noiembrie 2002 cu privire la indemnizaţiile adresate familiilor cu copii, în contextul excluderii din uz a carnetului de muncă începînd cu 01.01.2019.

Acest Regulament se modifică reieșind din prevederile pct. 14 al Legii nr. 311/2018 care prevede acordarea unei opțiuni suplimentare de acordare a indemnizație lunară pentru creșterea copilului începînd cu 1 ianuarie 2020. Or, conform art. II al Legii 311/2018, pct. 14 partea care modifică art. 18 alin. (1), alin. (6) lit. b) și alin. (7), vor intra în vigoare la 1 ianuarie 2020.* Hotărîrea Guvernului nr. 426 din 26 aprilie 2004 „Privind aprobarea Modului de calculare a salariului mediu”, Anexa nr. 1, în contextul clarificării modalității de calculare a salariului mediu în contextul calculării indemnizației pentru incapacitate temporară de muncă plătite din mijloacele angajatorului. Or, conform prevederilor Legii 289/2004 cuantumul lunar al indemnizației pentru incapacitate temporară de muncă plătite din mijloacele angajatorului se stabilește în proporție de 75% din salariul mediu al angajatului, determinat în modul stabilit de Guvern.
* Regulamentul cu privire la condiţiile de stabilire, modul de calcul şi de plată a indemnizaţiilor pentru incapacitate temporară de muncă, aprobat prin Hotărîrea Guvernului nr. 108 din 3 februarie 2005, au fost introduse completări ce reglementează situația în care beneficiarul de indemnizație de incapacitate temporară de muncă decedează și indemnizația respectivă poate fi acordată la cerere unei persoane îndreptățite (soției, soțului, copiilor) cu anexarea documentelor confirmative.
 |
| **Fundamentarea economico-financiară** |
| Implementarea proiectului Hotărîrii Guvernului cu privire la modificarea unor Hotărîri de Guvern nu presupune cheltuieli financiare suplimentare. |
| **Modul de incorporare a proiectului în sistemul actelor normative în vigoare** |
| Proiectul Hotărîrii de Guvern elaborat se încadrează în cadrul normativ în vigoare și nu generează necesitatea amendării altor acte normative.  |
| **Avizarea și consultarea publică a proiectului** |
| Proiectul de Hotărîre a fost plasat pe pagina web a ministerului pentru consultare publică, directoriul „*Transparența*” și pe portalul particip.gov.md. |

**Ministru Ala NEMERENCO**